Page:The Anglo-Saxon Chronicle according to the Several Original Authorities Vol 1 (Original Texts).djvu/49

 THE

Cott. Tiber. B..

Brytene igland is ehta hund mila lang · ⁊ twa hund míla brád · ⁊ her synd on þam iglande fif geþeódu · Ænglisc · Brytwylsc · Scottysc · Pihttisc · ⁊ Bóclæden. Ærest wǽron búend þyses landes Bryttas · þa cómen of Arménia · ⁊ gesæton suþonwearde Brýtene ærost. Ða gelamp hit ꝥ Pehtas comon suþon of Scitthian · mid lángum scipum · na mánegum · ⁊ þa comon ǽrest on norð Ybernian up · ⁊ þær bǽdon Scottas ꝥ hi þær moston wunian · ac hig noldon heom lyfan · forþon þe hig cwædon ꝥ hi ne mihton ealle ætgǽdere gewúnian þær · ⁊ þa cwǽdon þa Scottas · we magon eow hwæþere rǽd gelǽron · We witon oþer igland her be eástan · þær ge magon eárdian gyf ge wyllað · ⁊ gyf hwa eow wiðstent · we eow fultumiað · ꝥ ge hit magon gegangan. Ða ferdon þa Pihtas · ⁊ Bodl. Laud. 636.

Brittene igland is ehta hund mila lang · ⁊ twa hund brad · ⁊ her sind on þis iglande fif geþeode · Englisc · ⁊ Brittisc · ⁊ Wilsc · ⁊ Scyttisc · ⁊ Pyhtisc · ⁊ Bocleden. Erest weron bugend þises landes Brittes · þa coman of Armenia · ⁊ gesætan suðewearde Bryttene ærost. Þa gelamp hit ꝥ Pyhtas coman suþan of Scithian · mid langum scipum na manegum · ⁊ þa coman ærost on norþ Ybernian up · ⁊ þær bædo[n] Scottas ꝥ hi ðer moston wunian · ac hi noldan heom lyfan · forðan hi cwædon þa Scottas · we eow magon þeah hwaðere ræd gelæron · We witan oþer egland her be easton · þer ge magon eardian gif ge willað · ⁊ gif hwa eow wiðstent · we eow fultumiað · ꝥ ge hit magon gegangan. Ða ferdon þa Pihtas · ⁊ geferdon þis land norþanweard · ⁊ suþanweard hit hefdon Brittas · Cott. Domit. A..

Britene igland ys ehta hund mila lang · ⁊. hund mila brad· ⁊ her syndon on þis iglande fif ðeoda · Englisc · ⁊ Brytisc · ⁊ Wylisc · ⁊ Scyttisc · ⁊ Pihtisc. Ærost wæron bugend ðyses landes Bryttas · ða coman of Armenia · ⁊ gesæton suðewerde Brytene ærost. Þa gelamp hit ꝥ Pihtas coman suðan of Scithian · mid langum scipum na manegum · ⁊ ða coman ærost on norð Ybernian upp · ⁊ ðar bædon Scottas ꝥ hi þar mostan wunian · ac hi noldon heom lyuan · forþam hi cwædon · we eow magon þeah ræd gelæran · We witan oþer egland her be easton · þar ge magon eardian gif ge wyllaþ · ⁊ gif hwa eow wiðstynt · we eow fultumiaþ · ꝥ ge hit magan gegan. Ða ferdan ða Pihtas · ⁊ geferdan þis land norðanweardan · ⁊ suþanwerd hit hafdan Brytas. And ða Pihtas heom abædon wif æt Scottum · on ꝥ